OpenLLM-France/wikimedia huggingface dataset:
# Premi Lakatos

El Premi Lakatos de la London School of Economics and Political Science s'atorga anualment en reconeixement d'una contribució en el camp de la filosofia de la ciencia, en forma d'un llibre publicat en anglès durant els darrers cinc anys. Es dona en memoria d'Imre Lakatos i està dotat econòmicament per la Fundació Latsis.
Guanyadors:
1986 - Bas Van Fraassen
per The Scientific Image
y Hartry Field
per Science Without Numbers
1987 - Michael Friedman
per Foundations of Space-Time Theories
y Philip Kitcher
per Vaulting Ambition: Sociobiology and the Quest por Human Nature
1988 - Michael Redhead
per Incompleteness, Nonlocality and Realism
1989 - John Earman
per A Primer on Determinism
1991 - Elliott Sober
per Reconstructing the Past: Parsimony, Evolution, and Interference
1993 - Peter Achinstein
per Particles and Waves: Historical Essays in the Philosophy of Science
y Alexander Rosenberg
per Economics--Mathematical Politics or Science of Diminishing Returns?
1994 - Michael Dummett
per Frege: Philosophy of Mathematics
1995 - Lawrence Sklar
per Physics and Chance: Philosophical Issues in the Foundations of Statistical Mechanics
1996 - Abner Shimony
per The Search por a Naturalistic World View
1998 - Jeffrey Bub
per Interpreting the Quantum World
y Deborah Mayo
per Error and the Growth of Experimental Knowledge
1999 - Brian Skyrms
per Evolution of the Social Contract
2001 - Judea Pearl
per Causality: Models, Reasoning and Inference
2002 - Penelope Maddy
per Naturalism in Mathematics
2003 - Patrick Suppes
per Representation and Invariance of Scientific Structures
2004 - Kim Sterelny
per Thought in a Hostile World: The Evolution of Human Cognition
2005 - James Woodward
per Making Things Happen
2006 - Harvey Brown
per Physical Relativity: Space-time Structure from a Dynamical Perspective
y Hasok Chang
per Inventing Temperature: Measurement and Scientific Progress
2008 - Richard Healey
per Gauging What’s Real: the conceptual foundations of contemporary gauge theories
2009 -Samir Okasha
per Evolution and the Levels of Selection
2010 - Peter Godfrey-Smith
per Darwinian Populations and Natural Selection
2012 - Wolfgang Spohn
per The Laws of Belief: Ranking Theory and its Philosophical Implications
2013 - Laura Ruetsche
per Interpreting Quantum Theories
y David Wallace
per The Emergent Multiverse: Quantum Theory According to the Everett Interpretation
2014 - Gordon Belot
per Geometric Possibility
y David Malament
per Topics in the Foundations of General Relativity and Newtonian Gravitation Theory
Referències
http://www.lse.ac.uk/philosophy/lakatos-award/
# Paul Aste

Paul Aste (Matrei in Osttirol, 5 de desembre de 1916 - 29 de març de 1988) és un esportista austríac, ja retirat, que competí durant la dècada del 1950 en bobsleigh i luge. En els Jocs Olímpics d'Hivern de 1960 fou l'encarregat de realitzar el jurament olímpic per part dels atletes.

## Carrera esportiva

Especialista en bobsleigh i luge, inicià la seva carrera esportiva com a practicant d'aquest últim esport, que li va permetre guanyar cinc títols europeus a més de dues medalles de plata.
Com a practicant de bobsleigh participà en els Jocs Olímpics d'Hivern de 1952 disputats a Oslo (Noruega), on finalitzà en cinquena posició en la categoria de 4 homes. En els Jocs Olímpics d'Hivern de 1956 realitzats a Cortina d'Ampezzo (Itàlia) participà en la prova de 2 homes, finalitzant en dotzena posició. Finalment, en els Jocs Olímpics d'Hivern de 1964 realitzats a Innsbruck (Àustria) fou l'encarregat de realitzar el jurament olímpic per part dels atletes en la cerimònia inaugural dels Jocs, i va participar en la prova de bobs a 4, finalitzant en setena posició. Així mateix, al llarg de la seva carrera, aconseguí dues medalles en el Campionat del Món de Bosbleigh, una medalla de plata el 1955 i una medalla de bronze el 1958 en la categoria de bobs a 2.

## Referències

* 1 2 3 «Olympedia – Paul Aste». [Consulta: 7 novembre 2023].
* ↑ «List of European luge champions» (en alemany). Arxivat de l'original el 2008-03-25. [Consulta: 8 febrer 2015].
# Grup de la fil·lowita

El grup de la fil·lowita és un grup de minerals de la classe dels fosfats, format per quatre espècies: chladniïta, fil·lowita, galileiïta i johnsomervilleïta. Totes quatre espècies cristal·litzen en el sistema trigonal.
| Espècie | Fórmula |
| Chladniïta | Na₂CaMg₇(PO₄)₆ |
| Fil·lowita | Na₂CaMn²⁺₇(PO₄)₆ |
| Galileiïta | Na²⁺₄(PO₄)₃ |
| Johnsomervilleïta | Na₁₀Ca₆Mg₁₈Fe₂₅(PO₄)₃₆ |
Segons la classificació de Nickel-Strunz els minerals d'aquest pertanyen a «08.AC: Fosfats, etc. sense anions addicionals, sense H₂O, amb cations de mida mitjana i gran» juntament amb altres minerals com l'al·luaudita, la bobfergusonita, la whitlockita i la merrillita, entre d'altres.
Als territoris de parla catalana tan sols ha estat trobada la fil·lowita a dos indrets: el Cap de Creus, a la localitat de Cadaqués (Alt Empordà), i a la comuna d'Argelers, a Ceret (Pirineus Orientals).

## Referències

* ↑ «Fillowite Group». Mindat. [Consulta: 16 març 2025].
* ↑ «Strunz-mindat (2025) Classification - With medium-sized and large cations». Mindat. [Consulta: 16 març 2025].
* ↑ Bareche, Eugeni. Els minerals de Catalunya: segle XX. Barcelona: Grup Mineralògic Català, 2006, p. 269. ISBN 84-609-9071-0 [Consulta: 16 març 2025].
* ↑ BERBAIN. C, RILEY. T, FAVREAU. G,. Phosphates des pegmatites du massif des Albères. Ed Association française de Microminéralogie, 2012 [Consulta: 16 març 2025].
# Norbert Meier

Norbert Meier (nascut el 20 de setembre de 1958) és un futbolista alemany, ja retirat, que posteriorment va exercir d'entrenador de futbol.
Va ser jugador del SV Werder Bremen, de 1980 fins a 1989, i del Borussia Mönchengladbach, de 1990 a 1992. Durant aquests anys va jugar 16 partits amb la selecció alemanya, en què marcà dos partits.
Posteriorment passà a exercir d'entrenador en diferents equips alemanys, com el Borussia Mönchengladbach, MSV Duisburg, Dynamo Dresden, Fortuna Düsseldorf i Arminia Bielefeld, entre d'altres.

## Referències

* ↑ Arnhold, Matthias. «Norbert Meier – Matches and Goals in Bundesliga». RSSSF, 09-06-2016. [Consulta: 10 juny 2016].
* ↑ Arnhold, Matthias. «Norbert Meier – International Appearances». RSSSF, 09-06-2016. [Consulta: 10 juny 2016].
* ↑ «Norbert Meier» (en alemany). kicker. [Consulta: 5 febrer 2013].
* ↑ «Meier neuer Mann auf MSV-Trainerstuhl» (en alemany). , 20-11-2002.
* ↑ «Norbert Meier coacht Dynamo» (en alemany). , 09-09-2006.
* ↑ «Meier übernimmt das Zepter» (en alemany). , 01-01-2008.
* ↑ «Cottbus feuert Schmidt, Bielefeld holt Meier» (en alemany). , 24-02-2014.
# Cooter

Cooter és una població dels Estats Units a l'estat de Missouri. Segons el cens del 2000 tenia 440 habitants.

## Demografia

Segons el cens del 2000, Cooter tenia 440 habitants, 176 habitatges, i 118 famílies. La densitat de població era de 585,8 habitants per km².
Dels 176 habitatges en un 31,3% hi vivien nens de menys de 18 anys, en un 51,1% hi vivien parelles casades, en un 11,9% dones solteres, i en un 32,4% no eren unitats familiars. En el 26,1% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,03.
Per edats la població es repartia de la següent manera: un 25,2% tenia menys de 18 anys, un 8,6% entre 18 i 24, un 26,6% entre 25 i 44, un 22,5% de 45 a 60 i un 17% 65 anys o més.
L'edat mediana era de 37 anys. Per cada 100 dones de 18 o més anys hi havia 97 homes.
La renda mediana per habitatge era de 28.750 $ i la renda mediana per família de 32.955 $. Els homes tenien una renda mediana de 26.429 $ mentre que les dones 18.500 $. La renda per capita de la població era de 13.267 $. Entorn del 16,1% de les famílies i el 20,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cooter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 24 gener 2021].
* ↑ «Geographic Comparison Table- Cooter». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 24 gener 2021].
# Dues peces per a octet de corda

Dues peces per a octet de corda, op. 11, va ser compost per Dmitri Xostakóvitx entre el 1924 i 1925. Va ser estrenat el 9 de gener de 1927 a la Sala de concerts Mozart de Moscou. El va dedicar al seu amic i poeta Vladimir Kurtxavov.

## Estructura

L'obra té 2 moviments amb una durada aproximada d'11 minuts:
* Prelude en do menor (Adagio)
* Scherzo en sol menor (Allegro molto – Moderato – Allegro)

## Referències

* 1 2 «Catàleg d'obres de Dmitri Xostakóvitx» (en anglès). Sikorski Musikverlage Hamburg. Arxivat de l'original el 2 d’agost 2020. [Consulta: 6 maig 2021].
* ↑ Laurel E. Fay. Shostakovich: A Life. Oxford University Press, 2000, p. 28. ISBN 978-0-19-518251-4.
# Mas del Tallapedra

El mas del Tallapedra és una gran masia senyorial d'anomenada, situada a la partida del Vilar, a Reus. Situada a la banda nord de la carretera de Tarragona i a l'oest de la riera de la Beurada. El camí de l'Aigua Nova hi portava.

## Descripció

El mas es va construir sobre un ampli basament, és d'estructura clàssica i té un cos principal amb planta baixa i tres pisos amb uns porxos a banda i banda a dues alçades, i amb una torre al centre de dos pisos que sobresurt del cos principal. El conjunt del mas està format per diverses construccions adaptades a la producció agrària, amb corrals, quadres, i actualment, com que és una hípica, pistes d'equitació. Conserva uns vells rentadors i la gran bassa circular que regava la finca. Rep l'aigua d'una mina que ve des de Vilallonga del Camp.
Es conserven també alguns elements d'un jardí romàntic, amb laberints fets de vegetació, diversos estanys i rierols i una cova artificial. Produeix farratge per als cavalls i les terres es veuen conreades.

## Història

El mas existeix al menys des del segle xviii, i abans d'aquesta data era una suma de petits masos dedicats a l'agricultura. La finca original, de 23 hectàrees, va ser dividida pel pas del ferrocarril. Actualment té 9 hectàrees.
A la segona meitat del segle xix Antoni Abelló, d'una família que s'havia enriquit amb negocis a ultramar, va adquirir el mas i el va ampliar i remodelar. Va construir una mina, la mina del mas del Tallapedra, que procedent de Vilallonga, on va comprar els drets d'aigua del mas del Batistó a un propietari de la Selva del Camp cap al 1851, la va fer passar pels termes d'El Rourell, El Morell, La Pobla de Mafumet, La Masó, Constantí i la Selva, cosa que va donar lloc a diversos plets entre el propietari i els alcaldes dels pobles per on passava. Ramon Amigó diu que fins i tot hi va córrer la sang.

## Referències

* 1 2 Amigó Anglès, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 575. ISBN 8486387655.
* ↑ Sardà Ferran, Jordi (et al.) (eds.). Fets urbans: guia d'arquitectura de Reus, vol. 04: camí de Tarragona. Reus: L'ajuntament; COAC, 2024, p. 32. ISBN 9788409559336.
* ↑ Lo Somatent, 4-VI-1896, p. 2
# Cosby (Missouri)

Cosby és una població dels Estats Units a l'estat de Missouri. Segons el cens del 2000 tenia 143 habitants.

## Demografia

Segons el cens del 2000, Cosby tenia 143 habitants, 55 habitatges, i 37 famílies. La densitat de població era de 613,5 habitants per km².
Dels 55 habitatges en un 36,4% hi vivien nens de menys de 18 anys, en un 60% hi vivien parelles casades, en un 1,8% dones solteres, i en un 32,7% no eren unitats familiars. En el 25,5% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,22.
Per edats la població es repartia de la següent manera: un 28,7% tenia menys de 18 anys, un 5,6% entre 18 i 24, un 35,7% entre 25 i 44, un 18,9% de 45 a 60 i un 11,2% 65 anys o més.
L'edat mediana era de 35 anys. Per cada 100 dones de 18 o més anys hi havia 92,5 homes.
La renda mediana per habitatge era de 35.938 $ i la renda mediana per família de 37.292 $. Els homes tenien una renda mediana de 25.750 $ mentre que les dones 22.500 $. La renda per capita de la població era de 19.121 $. Cap de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cosby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Cosby». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Gunhild Hoffmeister

Gunhild Hoffmeister (Forst (Lusàcia), República Democràtica Alemanya, 6 de juliol de 1944) és una atleta alemanya, ja retirada, guanyadora de tres medalles olímpiques.
Especialista en curses de mitjana distància, va participar en els Jocs Olímpics d'Estiu de 1972 realitzats a Múnic (Alemanya Occidental), on va guanyar la medalla de plata en la prova dels 1.500 metres i la medalla de bronze en els 800 metres. En els Jocs Olímpics d'Estiu de 1976 realitzats a Mont-real (Canadà) únicament participà en la prova dels 1.500 metres, on aconseguí revalidar la medalla de plata.
En el seu palmarès també destaquen tres medalles en el Campionat d'Europa d'atletisme, una d'or i dues de plata, i dues medalles més en el Campionat d'Europa d'atletisme en pista coberta, una d'or i una de bronze.
Entre 1971 i 1976 va ser membre del Parlament de L'Alemanya de l'Est. Fins a la reunificació alemanya de 1990 va ser membre de la junta de la Federació Esportiva d'Alemanya de l'Est.

## Millors marques

* 800 metres. 1' 58.61" (1976)
* 1.500 metres. 4' 01.4" (1976)

## Bibliografia

* Karl-Heinz Keldungs: Gunhild Hoffmeister. In: ders.: Die deutsche Leichtathletik in 100 Porträts von Hanns Braun bis Malaika Mihambo. Arete Verlag Christian Becker, Hildesheim 2022, ISBN 978-3-96423-081-2, pàg. 75–77.

## Referències

* 1 2 3 4 «Olympedia – Gunhild Hoffmeister». [Consulta: 31 gener 2024].
* ↑ «Track and Field Statistics». [Consulta: 31 gener 2024].
* ↑ «Gunhild HOFFMEISTER | Profile | World Athletics». [Consulta: 31 gener 2024].
# Maplewood (Nova Jersey)

Maplewood és una població dels Estats Units a l'estat de Nova Jersey. Segons el cens del 2009 tenia 21.985 habitants.

## Demografia

Segons el cens del 2000, Maplewood tenia 23.868 habitants, 8.452 habitatges, i 6.381 famílies. La densitat de població era de 2.393,6 habitants/km².
Dels 8.452 habitatges en un 40,6% hi vivien nens de menys de 18 anys, en un 58,2% hi vivien parelles casades, en un 13,3% dones solteres, i en un 24,5% no eren unitats familiars. En el 20,4% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,27.
Per edats la població es repartia de la següent manera: un 28% tenia menys de 18 anys, un 5,6% entre 18 i 24, un 30,2% entre 25 i 44, un 24% de 45 a 60 i un 12,1% 65 anys o més.
L'edat mediana era de 38 anys. Per cada 100 dones de 18 o més anys hi havia 86,1 homes.
La renda mediana per habitatge era de 79.637 $ i la renda mediana per família de 92.724 $. Els homes tenien una renda mediana de 57.572 $ mentre que les dones 41.899 $. La renda per capita de la població era de 36.794 $. Aproximadament el 3,4% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Maplewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Maplewood». American Fact Finder. Oficina del Cens dels Estats Units, 12-01-2010.
# Jaculus

Jaculus és un gènere de rosegadors del desert i regions semiàrides des del nord d'Àfrica, el Sàhara, Aràbia, Orient Pròxim i Àsia central.

## Taxonomia

* Jaculus blanfordi
* Jaculus jaculus
* Jaculus orientalis
* Jaculus thaleri

## Referències

* Holden, M. E. i G. G. Musser. 2005. Family Dipodidae. P. 871-893 in Mammal Species of the World a Taxonomic and Geographic Reference. D. E. Wilson i D. M. Reeder eds. Johns Hopkins University Press, Baltimore.
* Myers, P.; R. Espinosa, C. S. Parr, T. Jones, G. S. Hammond i T. A. Dewey. «Genus Jaculus». The Animal Diversity Web. The Regents of the University of Michigan, 2006. [Consulta: 25 juny 2007].
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :
# Norbert Meier

Norbert Meier (Reinbek, 20 de setembre de 1958) és un futbolista alemany, ja retirat, que posteriorment va exercir d'entrenador de futbol.
Va ser jugador del SV Werder Bremen, de 1980 fins a 1989, i del Borussia Mönchengladbach, de 1990 a 1992. Durant aquests anys va jugar 16 partits amb la selecció alemanya, en què marcà dos partits.
Posteriorment passà a exercir d'entrenador en diferents equips alemanys, com el Borussia Mönchengladbach, MSV Duisburg, Dynamo Dresden, Fortuna Düsseldorf i Arminia Bielefeld, entre d'altres.

## Referències

* ↑ Arnhold, Matthias. «Norbert Meier – Matches and Goals in Bundesliga». RSSSF, 09-06-2016. [Consulta: 10 juny 2016].
* ↑ Arnhold, Matthias. «Norbert Meier – International Appearances». RSSSF, 09-06-2016. [Consulta: 10 juny 2016].
* ↑ «Norbert Meier» (en alemany). kicker. [Consulta: 5 febrer 2013].
* ↑ «Meier neuer Mann auf MSV-Trainerstuhl» (en alemany). , 20-11-2002.
* ↑ «Norbert Meier coacht Dynamo» (en alemany). , 09-09-2006.
* ↑ «Meier übernimmt das Zepter» (en alemany). , 01-01-2008.
* ↑ «Cottbus feuert Schmidt, Bielefeld holt Meier» (en alemany). , 24-02-2014.
# Poblat de les Matemàtiques de Nesin

El Poblat de les Matemàtiques de Nesin (en turc: turc: Nesin Matematik Köyü) és una institució educativa i de recerca dedicada a les matemàtiques, que es troba a 800 m del poble de Şirince, a la Província d'Izmir a l'oest de Turquia.

## Història

Va ser creat el 2007 per Ali Nesin, un veterà professor de matemàtiques i director de la fundació sense ànim de lucre Nesin, creada pel seu pare, l'escriptor i humorista Aziz Nesin (1915-1995). El Poblat de les Matemàtiques es finança amb les donacions que rep la Fundació Nesin.
El Poblat de les Matemàtiques Nesin acull diverses activitats relacionades amb les matemàtiques, principalment cursos d'estiu breus. L'ensenyament al Poblat de les Matemàtiques és voluntari; i si bé no compensa econòmicament als professors, sí que ofereix allotjament i àpats gratuïts. Els cursos van des de batxillerat fins a graus universitaris. Tots els cursos de secundària s'imparteixen en turc, ja que els estudiants no coneixen necessàriament llengües estrangeres, però qualsevol curs de grau o postgrau es pot impartir en anglès.
Els estudiants solen romandre al poble durant un cicle de dues setmanes. Cada dijous s'organitza una activitat de lleure. No hi ha televisors ni s'hi emet música, tot i que de tant en tant hi ha projeccions de pel·lícules.
Cada any hi treballen una quinzena de treballadors remunerats i prop d'un centenar de voluntaris. El poble també ha acollit recentment reunions de matemàtiques nacionals i internacionals.
Ali Nesin va rebre el Premi Leelavati 2018 per "les seves contribucions excepcionals en l'increment de la consciència pública sobre les matemàtiques a Turquia, en concret pel seu incansable treball en la creació del Poblat de les Matemàtiques com un lloc excepcional i tranquil per a l'educació, la recerca i l'exploració de les matemàtiques per a tothom."

## Amenaça de demolició

D'acord amb una declaració de juliol del 2017 per part de Tekin Karadağ, president de l'Associació de Naturalesa i Medi Ambient de Şirince, les autoritats es platejaven la demolició del poblat perquè el consideraven una "construcció il·legal". Tanmateix, Harun Abuş, Director de Desenvolupament i Planificació Urbanística de Selçuk, va declarar que la demolició, ara com ara, "no és al calendari".

## Referències

* 1 2 3 «A brief introduction to Turkey's 'Mathematics Village». Hürriyet Daily News | LEADING NEWS SOURCE FOR TURKEY AND THE REGION, 09-08-2014. [Consulta: 26 març 2017].
* ↑ «Welcome to the Turkish 'Village' Dedicated to Maths» (en anglès americà). Motherboard, 25-02-2016. [Consulta: 26 març 2017].
* 1 2 Krishnaswami Alladi and Gabriela Asli Rino Nesin Notices of the AMS, 62-6, 2015, pàg. 652–658.
* ↑ nesinvakfi.org, Nesin Vakfı -. «Events | Nesin Mathematics Village» (en turc). matematikkoyu.org. Arxivat de l'original el 2017-03-26. [Consulta: 26 març 2017].
* ↑ «Leelavati Prize 2018 | International Mathematical Union (IMU)» (en anglès). www.mathunion.org. [Consulta: 4 agost 2018].
* ↑ Banu Şen «Şirince'de yıkım başlıyor». , 31-07-2017.
* ↑ «"Şirince'deki Matematik Köyü ve Nişanyan Evleri, yıkım takviminde yok"». , 01-08-2017.

## Enllaços externs

* Lloc web
# Matawan (Nova Jersey)

Matawan és una població dels Estats Units a l'estat de Nova Jersey. Segons el cens del 2007 tenia 8.806 habitants.

## Demografia

Segons el cens del 2000, Matawan tenia 8.910 habitants, 3.531 habitatges, i 2.376 famílies. La densitat de població era de 1.508,8 habitants/km².
Dels 3.531 habitatges en un 30,2% hi vivien nens de menys de 18 anys, en un 54,3% hi vivien parelles casades, en un 9,1% dones solteres, i en un 32,7% no eren unitats familiars. En el 25,6% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,07.
Per edats la població es repartia de la següent manera: un 22,6% tenia menys de 18 anys, un 7,3% entre 18 i 24, un 36,4% entre 25 i 44, un 23,3% de 45 a 60 i un 10,5% 65 anys o més.
L'edat mediana era de 36 anys. Per cada 100 dones de 18 o més anys hi havia 95,8 homes.
La renda mediana per habitatge era de 63.594 $ i la renda mediana per família de 72.183 $. Els homes tenien una renda mediana de 51.924 $ mentre que les dones 37.113 $. La renda per capita de la població era de 30.320 $. Aproximadament el 3,8% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Matawan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Matawan». American Fact Finder. Oficina del Cens dels Estats Units, 12-01-2010.